kalixlouiis/myanmar-wikipedia-corpus huggingface dataset:
Thompson, Ambler and Taylor, Barry N. (2008). Guide for the Use of the International System of Units (SI) (Special publication 811). Gaithersburg, MD: National Institute of Standards and Technology. 12."Half-high dots or spaces are used to express a derived unit formed from two or more other units by multiplication.", Barry N. Taylor. (2001 ed.) The International System of Units. (Special publication 330). Gaithersburg, MD: National Institute of Standards and Technology. 20. ကီလိုဝပ်နာရီအား လျှပ်စစ်ပစ္စည်းများ သုံးစွဲရာမှ ကုန်ကျသော လျှပ်စစ်စွမ်းအင်ကို တိုင်းတာရာ၌ အသုံးပြုသည်။
ကိုးကား ကဏ္ဍ:စွမ်းအင်၏ ယူနစ်များ။
Redirectအယ်လီဇဘက် ပထမ (အင်္ဂလန်ဘုရင်မ)။
တစ်ဒေါ်လာရှေ့နေ () သည် တောင်ကိုရီးယားရုပ်သံဇာတ်လမ်းတွဲ တစ်ခုဖြစ်သည်။
Namkoong Min နှင့် Kim Ji-eun တို့က အဓိကသရုပ်ဆောင်ထားသည်။
ဆိုးလ်အသံလွှင့်စနစ်၏ SBS TV က ၂၀၂၂ခုနှစ် စက်တင်ဘာ ၂၃ရက်နေ့မှစတင်ကာ အပတ်စဉ် သောကြာနှင့် စနေနေ့များတွင် ပြသနေသည်။
အနှစ်ချုပ် ချွန်းဂျီဟွန်းသည် အစိုးရအမှုစစ်မှထွက်ကာ ကိုယ်ပိုင်ရှေ့နေလုပ်ငန်း လုပ်ကိုင်နေသူဖြစ်သည်။
လက်ရှိတွင် သူသည် အမှုလိုက်ရာ၌ အရည်အချင်းရှိသော်လည်း ရှေ့နေခအဖြစ် ဝမ် ၁၀၀၀ သာ ယူလေ့ရှိသည်။
ချွန်းဂျီဟွန်းနှင့် ၎င်း၏အလုပ်သင်ရှေ့နေ ဘဲ့မာရီတို့အကြောင်း ရိုက်ကူးထားသော ဇာတ်လမ်းဖြစ်သည်။
ရိုက်ကူးခြင်း Namkoong Min - ချွန်းဂျီဟွန်း Kim Ji-eun - ဘဲ့မာရီ ကိုးကား ကဏ္ဍ:တောင်ကိုရီးယား ရုပ်သံဇာတ်လမ်းတွဲများ။
ရွှေဇွန်း () သည် တောင်ကိုရီးယားရုပ်သံဇာတ်လမ်းတွဲ တစ်ခုဖြစ်သည်။
ယုစန်ဂျေ၊ Lee Jong-won၊ Jung Chae-yeon နှင့် Yeonwoo တို့က သရုပ်ဆောင်ထားသည်။
၂၀၁၆ခုနှစ်က အောင်မြင်ခဲ့သော Webtoon The Golden Spoon ကို ပြန်လည်ရိုက်ကူးထားခြင်းဖြစ်သည်။
မွန်းဟွာအသံလွှင့်ကော်ပိုရေးရှင်း၏ MBC TVမှ ၂၀၂၂ခုနှစ် စက်တင်ဘာ ၂၃ရက်နေ့မှစတင်ကာ သောကြာ၊ စနေနေ့များတွင် ထုတ်လွှင့်ခဲ့သည်။
ဒစ္စနေးပလက်စ်တွင်လည်း ထုတ်လွှင့်ပြသသည်။
အနှစ်ချုပ် Lee Seung-cheon (ယုစန်းဂျေ)သည် ဆင်းရဲသော မိသားစုမှမွေးဖွားလာသူဖြစ်ကာ ကျောင်းတွင်အနိုင်ကျင့်ခံရသူဖြစ်သည်။
တစ်နေ့တွင် အဘွားအိုတစ်ဦးထံမှ ရွှေဇွန်းတစ်ချောင်းကို ဝယ်ယူခဲ့ပြီး ထိုဇွန်းဖြင့် ၎င်း၏ ချမ်းသာသည့်အတန်းဖော် Hwang Tae-yong နှင့် လူစားလဲခဲ့သည်။
ထို့နောက်ဖြစ်ပျက်လာသည့်အကြောင်းများကို ရိုက်ကူးထားသည်။
ရိုက်ကူးခြင်း ယုစန်ဂျေ - အီဆုန်းချွန်း Jung Chae-yeon - နာဂျူဟီး Yeonwoo - Oh Yeo-jin Lee Jong-won - Hwang Tae-yong ကိုးကား ကဏ္ဍ:တောင်ကိုရီးယား ရုပ်သံဇာတ်လမ်းတွဲများ။
သိန်းခွန်မင်းသည် ခရစ်အေဒီ ၇၃၄-ခုမှ ၇၄၄-အထိ နန်းစံခဲ့ကြောင်း တွေ့ရှိရသည်။
သိန်းခွန်မင်းသည် နန်းစံသက် ၁၀-နှစ်တွင် ၎င်း၏သားတော် ရွှေလောင်းမင်းသား နန်းတက်၏။
ဂီတစာဆို ယုဝစိုးမြင့် ရေး၊ ကူနီနန်းမှ ပခန်းကျော် နှင့် နတ်သမိုင်းစစ်တမ်းများ၊ ၁၉၈၇-ခုနှစ်၊ အောက်တိုဘာလ၊ စာ- ၁၂ ကိုးကား Category:ပုဂံခေတ် Category:ပုဂံမင်းဆက်။
မြန်မာ - ရုရှား ဆက်ဆံရေးသည် ပြည်ထောင်စုသမ္မတမြန်မာနိုင်ငံနှင့် ရုရှားဖက်ဒရေးရှင်းနိုင်ငံတို့အကြား သံတမန်ဆက်ဆံရေး ဖြစ်သည်။
မြန်မာနိုင်ငံသည် မော်စကိုမြို့တွင် သံရုံးဖွင့်လှစ်ထားကာ ရုရှားနိုင်ငံသည် ရန်ကုန်မြို့တွင် သံရုံး ဖွင့်လှစ်ထားသည်။
ရုရှားနှင့် မြန်မာတို့သည် ၁၉၄၈ခုနှစ် ​ဖေ​ဖော်ဝါရီလ (၁၈)ရက်​နေ့ကပင် သံတမန်ဆက်သွယ်ခဲ့ပြီး ၂၀၂၃ခုနှစ်တွင် (၇၅)နှစ် ပြည့်မြောက်မည်ဖြစ်သည်။
မြန်မာအကြီးအကဲများဖြစ်ကြသည့် ဦးနု၊ ဗိုလ်ချုပ်ကြီးနေဝင်း၊ ဦးထင်​ကျော်၊ ဒေါ်အောင်ဆန်းစုကြည်၊ ဗိုလ်ချုပ်မှူးကြီး မင်း​အောင်လှိုင် တို့သည် ဆိုဗီယက်/ရုရှားသို့ သွား​ရောက်ခဲ့ကြသည်။
ထို့အတူ ဆိုဗီယက်ပြည်​ထောင်စုမှ​ခေါင်း​ဆောင်ကြီးများနှင့် ရုရှားနိုင်ငံမှ အစိုးရထိပ်တန်း​တာဝန်ရှိသူများသည်လည်း မြန်မာပြည်သို့ လာခဲ့ကြသည်။
နှစ်နိုင်ငံပြည်သူများအကြား ယဉ်​ကျေးမှုချင်း စိတ်ဝင်စားမှုရှိကြသကဲ့သို့ ရုရှားနိုင်ငံရှိတက္ကသိုလ်များတွင် မြန်မာဘာသာစကား၊ မြန်မာနိုင်ငံရှိတက္ကသိုလ်များတွင် ရုရှားဘာသာစကား သင်ကြား​နေမှုများလည်းရှိသည်။
သမိုင်းကြောင်း ဘုရင်များလက်ထက် မင်းတုန်းမင်းလက်ထက် ၁၈၇၃ခုနှစ်တွင် ရုရှားခရီးသွားတစ်ယောက်မှတဆင့် ဇာဘုရင်ထံ သံတမန်ဆက်ဖို့ စာချွန်လာ ပေးပို့ခဲ့သည်။
၁၈၇၄ခုနှစ်တွင် ပါရှားသို့ မြန်မာသံအဖွဲ့ရောက်လာပြီး ရုရှားနှင့်ဆက်သွယ်ရန် ကြိုးပမ်းခဲ့သည်။
၁၈၇၅ခုနှစ်တွင် ကင်းဝန်မင်းကြီးက စာချွန်ထပ်ပို့ခဲ့ပြန်သည်။
၁၈၇၆ခုနှစ်တွင် အရှေ့တိုင်းပညာရှင် ပီတာပါရှီနို မြန်မာပြည်သို့ လာရောက်ခဲ့သည်။
ကိုလိုနီခေတ်တွင်လည်း မြန်မာလူကယ်များအကြား ဆိုဗီယက်ကွန်မြူနစ်အကြောင်းများ ထင်ရှားခဲ့သည်။
ဒုတိယကမ္ဘာစစ်အတွင်း ဂျပန်တို့ကို တော်လှန်ရာတွင် ကွန်မြူနစ်လှုပ်ရှားမှု ကြီးမားလာသည်။
ဗိုလ်ချုပ်အောင်ဆန်းနှင့် ဆိုရှယ်လစ်ခေါင်းျဆာင်များသည် ဆိုဗီယက်ပုံစံ ပြည်ထောင်စုစနစ်ကို တည်ဆောက်ရန် ကြိုးပမ်းခဲ့ကြသည်။
လွတ်လပ်ပြီး​ခေတ် ရုရှားနိုင်ငံသည် မြန်မာနိုင်ငံလွတ်လပ်ရေးရသည့် ၁၉၄၈ခုနှစ်ကပင်စ၍ သံတမန်ဆက်သွယ်ရေး ထူထောင်ခဲ့ပြီး ဆိုဗီယက်ပြည်ထောင်စုကြီး ပြိုကွဲသွားသည့်တိုင် သံတမန်ဆက်သွယ်ရေး ဆက်လက်၍ တည်ရှိနေသည်။
၁၉၄၈ခုနှစ်တွင် သံတမန်စတင်သည်ဟုဆို​သော်လည်း ၁၉၅၀ပြည့်နီစ်တွင်မှ သံရုံးဖွင့်ခဲ့ပြီး ပထမဆုံးမြန်မာသံအမတ်မှာ ဦးအုန်းဖြစ်သည်။
မြန်မာနိုင်ငံ၏ လွတ်လပ်ရေးကို အသိအမှတ်ပြုခဲ့သော အစောပိုင်းနိုင်ငံများတွင် ဆိုဗီယက်တို့လည်း ပါဝင်ခဲ့သည်။
၁၉၅၅ခုနှစ် အောက်တိုဘာလတွင် မြန်မာအစိုးရအဖွဲ့အကြီးအကဲ ဝန်ကြီးချုပ် ဦးနုသည် ဆိုဗီယက်ပြည်ထောင်စုသို့ ပထမဆုံးသွားရောက်ခဲ့သည်။
ဆိုဗီယက်ပြည်ထောင်စုမှ ခေါင်းဆောင်ကြီးများဖြစ်ကြသည့် နီကီတာ ခရုရှော့ နှင့် နီကိုလိုင်း ဘူဂါနင်တို့သည် ၁၉၅၅ခုနှစ် ဒီဇင်ဘာလတွင် မြန်မာပြည်သို့ လာခဲ့ကြသည်။
နီကီတာ ခရုရှော့သည် ၁၉၆၀ပြည့်နှစ်တွင် နောက်တစ်ကြိမ် လာရောက်ခဲ့ပြန်သည်။
၁၉၅၅ခုနှစ်မှ ၁၉၆၀ပြည့်နှစ်အတွင်း နှစ်နိုင်ငံကုန်သွယ်ရေးသဘောတူညီမှု ရရှိစေခဲ့သည်။
ထိုအချိန်က မြန်မာပြည်သည် ပြည်တွင်းစစ်မီးတောက်လောင်နေချိန်ဖြစ်ကာ ဘဏ္ဍာရေးနည်းပါးနေပြီး အခြေခံအဆောက်အဦးများတည်ဆောက်ရန် ခက်ခဲနေခဲ့သည်။
မြန်မာနိုင်ငံမှ ဆိုဗီယက်သို့ ဆန်များတင်ပို့ခဲ့ပြီး ဆိုဗီယက်တို့မှ ရန်ကုန်စက်မှုတက္ကသိုလ်၊ ရန်ကုန်အင်းယားလိတ်ဟိုတယ်၊ တောင်ကြီးစဝ်စံထွန်းဆေးရုံ၊ ​ကျောက်ပန်း​တောင်းအနီး ကြက်​မောက်​တောင်ဆည်ကဲ့သို့သော အခြေခံအဆောက်အဦးများ တည်ဆောက်ပေးခဲ့သည်။
ထို့အပြင် ဆိုဗီယက်တို့က ရန်ကုန်မြို့တွင် ပရိသတ် (၈၀,၀၀၀)ဆံ့ အားကစားကွင်းကြီးနှင့် အားကစားရုံများပါဝင်သည့် အားကစားပြိုင်ဝင်းကြီးတစ်ခုကို တည်ဆောက်ပေးရန် ကမ်းလှမ်းခဲ့သည်။
သို့သော် ကွန်မြူနစ်ဝါဒကို ဆန့်ကျင်သည့် တိုက်နယ်ဖဆပလအမတ်များက ကွန်မြူနစ်တို့၏လက်ဆောင်ကို မယူလိုဟုဆိုကာ ကန့်ကွက်ခဲ့သည်။
ထို့ကြောင့် မတည်ဆောက်ဖြစ်ခဲ့ပေ။
၁၉၆၅ခုနှစ်တွင် ​တော်လှန်​ရေး​ကောင်စီဥက္ကဋ္ဌ ဗိုလ်ချုပ်ကြီး​နေဝင်းသည် ဆိုဗီယက်သို့ သွား​ရောက်လည်ပတ်ခဲ့သည်။
​၁၉၈၈နောက်ပိုင်းစစ်အစိုးရများလက်ထက်၌ ကုလသမဂ္ဂလုံခြုံရေးကောင်စီတွင် မြန်မာနိုင်ငံကို ပြစ်ဒဏ်ချမှတ်ရန် မဲခွဲသည့်အခါတိုင်းလိုလိုတွင် ရုရှားနှင့် တရုတ်နိုင်ငံတို့က ဗီတိုအာဏာဖြင့် ပယ်ချလေ့ရှိသည်။
၂၀၁၈ခုနှစ်တွင် မြန်မာနိုင်ငံမှ ရုရှားနိုင်ငံသို့ ပညာ​တော်သင်​စေလွှတ်ပြီး မဟာဘွဲ့နှင့် ပါရဂူဘွဲ့ရသူ (၆,၀၀၀)​ကျော်ရှိသည်။
မြန်မာနိုင်ငံမှ စစ်ဖက်၊ အရပ်ဖက် ပုဂ္ဂိုလ်များကိုလည်း ရုရှားနိုင်ငံသို့ ပညာတော်သင် စေလွှတ်လေ့ရှိသည်။
၂၀၁၁ခုနှစ်နောက်ပိုင်းတွင် မြန်မာသမ္မတများသည် ရုရှားနိုင်ငံသို့ အလုပ်ခရီးစဉ်များ သွားရောက်ခဲ့ကြသည်။
၂၀၂၁ခုနှစ်နောက်ပိုင်းဆက်ဆံရေး ၂၀၂၁ခုနှစ်တွင် မြန်မာနိုင်ငံ၌ စစ်အာဏာသိမ်းမှုဖြစ်ပွားခဲ့ပြီး အာဏာသိမ်းစစ်ခေါင်းဆောင် ဗိုလ်ချုပ်မှူးကြီးမင်းအောင်လှိုင်သည် ၎င်း၏ဒုတိယမြောက်နိုင်ငံခြားခရီးစဉ်အဖြစ် ရုရှားနိုင်ငံသို့ သွားရောက်ခဲ့သည်။
စစ်အာဏာသိမ်းမှုကြောင့် မြန်မာအစိုးရအကြီးအကဲကို ဒေသတွင်းအဆင့်မြင့်ဆုံးဖြစ်သည့် အာဆီယံထိပ်သီးအစည်းအဝေးသို့ ၂၀၂၁ခုနှစ်မှစ၍ ဖိတ်ကြားခဲ့ခြင်းမရှိပေ။
ဤကာလများအတွင်းတွင် မြန်မာနိုင်ငံအနေဖြင့် ရုရှားနှင့်ဆက်ဆံရေး သိသာစွာမြှင့်တင်လာပြီး မြန်မာနိုင်ငံ၏ အစိုးရအဖွဲ့နှင့်တပ်မတော်အကြီးအကဲများဖြစ်ကြသည့် ဗိုလ်ချုပ်မှူးကြီး မင်းအောင်လှိုင်၊ ဒုတိယဗိုလ်ချုပ်မှူးကြီးစိုးဝင်းတို့သည် ရုရှားနိုင်ငံသို့ မကြာခဏသွားရောက်ခဲ့ကြသည်။
ထို့အပြင် အစိုးရအဖွဲ့ဝင်ဝန်ကြီးများ၊ တပ်မတော်မှ အဆင့်မြင့်အရာရှိများသည်လည်း ရုရှားသို့သွားရောက်ခဲ့ကြသည်။
၂၀၂၂ခုနှစ်တွင် ရုရှားနိုင်ငံသည် ယူကရိန်းသို့ကျူးကျော်မှုကြောင့် အနောက်နိုင်ငံများ၏ ပြစ်တင်မှုခံနေရပြီး မြန်မာနိုင်ငံသည်လည်း စစ်အာဏာသိမ်းမှုကြောင့် အလားတူပင်ဖြစ်သည်။
ထိုကာလတွင် နှစ်နိုင်ငံဆက်ဆံရေး မြင့်တက်လာခြင်းဖြစ်သည်။
ရုရှား၏ ယူကရိန်းနိုင်ငံအ​ပေါ်လုပ်ရပ်များကို မြန်မာအစိုးရဘက်မှ ​ထောက်ခံ​ကြောင်း ​ပြောကြားခဲ့သည်။
၂၀၂၂ခုနှစ်အတွင်း မြန်မာနိုင်ငံတွင် စက်သုံးဆီအကြပ်အတည်းများ ဖြစ်​ပေါ်ခဲ့ပြီး ရုရှားနိုင်ငံမှ တင်သွင်းရန် ကြိုးပမ်းခဲ့သည်။
ထို့အပြင် ရုရှားနိုင်ငံ၏အကူအညီဖြင့် အ​သေးစားနယူးကလီးယားဓာတ်အားပေးစက်ရုံ တည်​ဆောက်နိုင်ရန် စီစဉ်​နေသည်။
၂၀၂၂ခုနှစ် စက်တင်ဘာလတွင် ဗိုလ်ချုပ်မှူးကြီးမင်း​အောင်လှိုင်သည် ရုရှားသမ္မတ ပူတင်နှင့် ​တွေ့ဆုံခဲ့သည်။
ဖာရင်ဟိုက် () သည် အပူချိန်ကိုတိုင်းတာသည့် အပူချိန်စကေးအတိုင်းအတာတခုဖြစ်ပြီး ရူပဗေဒပညာရှင် Daniel Gabriel Fahrenheit ဆိုသူက ၁၇၂၄ ခုနှစ်တွင် အဆိုပြုခဲ့ခြင်းဖြစ်သည်။
ယင်းအား ဒီဂရီ ဖာရင်ဟိုက် (သင်္ကေတ °F) အဖြစ် အသုံးပြုသည်။
မူလက ဖာရင်ဟိုက်စကေးတွင် လူ့ခန္ဓာကိုယ်ပျမ်းမျှအပူချိန်အား ၉၀ °F ဟု သတ်မှတ်ခဲ့သည်။
နောက်ပိုင်းတွင် ပိုမိုတိကျသည့် ၉၆ °F ဟု သတ်မှတ်ခဲ့သည်။
၂၀ ရာစုခေတ်ကာလအတော်များများတွင် ဖာရင်ဟိုက်၏ ရေ ခဲမှတ်ကို ၃၂ °F ဟူ၍လည်းကောင်း၊ ရေဆူမှတ်ကို ၂၁၂ °F ဟူ၍လည်းကောင်း ၁၈၀ °F အပိုင်းခြားဖြင့် သတ်မှတ်ခဲ့သည်။
ယခုအခါ ကယ်လ်ဗင် စကေးကို အသုံးပြုပြီဖြစ်သည်။
ဆဲလ်စီးယပ်စ် သည် အပူချိန်၏ ယူနစ်တခုဖြစ်ပြီး မူလက ဒီဂရီ စင်တီဂရိတ်ဟု သိထားသည်။
ယင်းအမည်အား ဆွီဒင်လူမျိုး နက္ခတ္တပညာရှင် အန်ဒါ့စ် ဆဲလ်စီးယပ်စ်ကိုအစွဲပြု၍ မှည့်ခေါ်ခြင်းဖြစ်သည်။
ရေခဲမှတ်အတွက် ၀ °C ဖြစ်ပြီး ရေဆူမှတ်မှာ ၁၀၀ °C ဖြစ်သည်။
thumb|A digital clock showing zero hours and one minute မိနစ်သည် အချိန်၏ အတိုင်းအတာယူနစ်ဖြစ်ပြီး တနာရီ၏ သို့မဟုတ် ၆၀ စက္ကန့်နှင့် ညီမျှသည်။
. UTC စံပြုအချိန်တွင် ၁ မိနစ်သည် ၆၁ စက္ကန့်နှင့် ညီမျှသည်။
အကြောင်းမှာ စက္ကန့်ထပ် (leap second) ကြောင့်ဖြစ်သည်။
မိနစ်သည် SI ယူနစ်မဟုတ်သော်လည်း SI ယူနစ်အဖြစ် အသုံးပြုသည်။
မိနစ်၏ သင်္ကေတမှာ min ဖြစ်သည်။
Midnight to 1 a.m. on a 24-hour clock with a digital face နာရီ (သင်္ကေတ: h) သည် အချိန်၏ အတိုင်းအတာယူနစ်ဖြစ်ပြီး တနေ့၏ ဖြစ်သည်။
တနာရီလျင် မိနစ် ၆၀၊ တရက်လျင် ၂၄ နာရီနှင့် စက္ကန့်အားဖြင့် ၃၅၉၉ နှင့် ၃၆၀၁ ကြားတွင် ရှိသည်။
အားကစားနှင့်ကာယပညာသိပ္ပံ () များသည် အားကစားနှင့် လူငယ်ရေးရာဝန်ကြီးဌာနလက်အောက်ရှိ အားကစားနှင့်သက်ဆိုင်သော ကျောင်းများဖြစ်သည်။
အားကစားနှင့်ကာယပညာဦးစီးဌာနလက်အောက်တွင်ပါဝင်ပြီး ညွှန်ကြားရေးမှူးအဆင့်ရှိသော ကျောင်းအုပ်ကြီးများမှ အုပ်ချုပ်သည်။
အတိုကောက်အနေဖြင့် အားကာသိပ္ပံဟု ခေါ်ဝေါ်လေ့ရှိကြသည်။
ဤကျောင်းများသည် မြန်မာနိုင်ငံတွင် အားကစားနှင့်ပက်သက်၍ အဓိကသင်ကြားပေးနေသော ကျောင်းများဖြစ်သည်။
လက်ရှိတွင် ရန်ကုန်၊ မန္တလေး၊ မော်လမြိုင်၊ တောင်ကြီး၊ ပုသိမ်၊မုံရွာ၊ လွိုင်ကော်၊ ဟားခါး၊ စစ်တွေမြို့များတွင် ဖွင့်လှစ်ထားရှိသည်။
အစောဆုံးဖွင့်လှစ်ခဲ့သောကျောင်းမှာ အားကစားနှင့်ကာယပညာသိပ္ပံ (ရန်ကုန်)ဖြစ်သည်။
ထပ်မံပြီးကချင်ပြည်နယ်မြစ်ကြီးနားမြို့တွင်လည်း ဖွင့်လှစ်နိုင်​ရေး စီမံလျက်ရှိသည်။
အားကစားနှင့်ကာယပညာသိပ္ပံများတွင် အားကစားနှင့် ပညာရေးပေါင်းစပ်ရေးအထက်တန်းကျောင်းများ ဖွင့်လှစ်ထားရှိပြီး အဋ္ဌမတန်း၊ နဝမတန်းနှင့် တက္ကသိုလ်ဝင်တန်းများကို နေ့တစ်ပိုင်းစနစ်ဖြင့်သင်ကြားပေးသည်။
အားကစားနှင့်ကာယပညာသိပ္ပံများတွင် ခေတ်အဆက်ဆက် မြန်မာ့လက်ရွေးစင်အားကစားသမားများက နည်းပြများအဖြစ် သင်ကြားပေးလျက်ရှိသည်။
မြန်မာနိုင်ငံတွင် ၂၀၁၅ခုနှစ်က အားကစားတက္ကသိုလ် ဖွင့်လှစ်ခဲ့သော်လည်း အကြောင်းအမျိုးမျိုးကြောင့် သင်ကြားပေးနိုင်ခဲ့ခြင်းမရှိပေ။
အားကာသိပ္ပံကျောင်းသားများသည် အားကာသိပ္ပံကျောင်းပေါင်းစုံ အားကစားပြိုင်ပွဲများ၊ တိုင်းနှင့်ပြည်နယ် အားကစားပြိုင်ပွဲများ၊ အာဆီယံကျောင်းများအားကစားပြိုင်ပွဲများကို ယှဉ်ပြိုင်လျက်ရှိသည်။
အားကာသိပ္ပံကျောင်းများမှအများစုဖြင့် ဖွဲ့စည်းထားသော I.S.P.E FC အမျိုးသားဘောလုံးအသင်းသည် မြန်မာနေရှင်နယ်လိဂ်တွင် ဝင်ရောက်ယှဉ်ပြိုင်လျက်ရှိသည်။
ထို့အပြင် အမျိုးသမီးဘောလုံးအသင်းသည်လည်း နိုင်ငံတကာပြိုင်ပွဲများ ယှဉ်ပြိုင်နိုင်ရန် ဆောင်ရွက်လျက်ရှိသည်။
ရန်ကုန် အားကစားနှင့်ကာယပညာသိပ္ပံ (ရန်ကုန်) သည် မြန်မာနိုင်ငံတွင် အစောဆုံးဖွင့်လှစ်ခဲ့သော ကျောင်းဖြစ်သည်။
၁၉၉၀ပြည့်နှစ် ဩဂုတ်လ ၂၃ရက်နေ့တွင် ရန်ကုန်မြို့ ကျိုက္ကဆံအားကစားကွင်း၌ စတင်ဖွင့်လှစ်ခဲ့သည်။
၁၉၉၂ခုနှစ်တွင် စတင်သင်ကြား​ပေးခဲ့သည်။
မြန်မာနိုင်ငံတွင် အစောဆုံးဖွင့်လှစ်ခဲ့သည့်ကျောင်းဖြစ်သည်နှင့်အညီ အားကာသိပ္ပံကျောင်းများအနက် စွမ်းဆောင်ရည်မြင့်မားသော ကျောင်းတစ်ကျောင်းဖြစ်သည်။
လက်ရှိတွင် အားကစားနည်းပေါင်း (၂၆)မျိုးအထိ လေ့ကျင့်သင်ကြားပေးလျက်ရှိသည်။
အားကစားနည်းပေါင်းစုံမှ မြန်မာ့လက်ရွေးစင်အားကစားများစွာကို မွေးထုတ်ပေးထားသည်။
မြန်မာနိုင်ငံက အိမ်ရှင်အဖြစ်လက်ခံကျင်းပသော ၂၇ကြိမ်မြောက် အရှေ့တောင်အာရှအားကစားပြိုင်ပွဲတွင် အားကာသိပ္ပံ(ရန်ကုန်)ကျောင်းထွက် ၁၃၁ဦးပါဝင်ပြီး ၆၃ဦးမှာ ဆုတံဆိပ် ရရှိထားသည်။
မန္တလေး thumb|မန္တ​လေး​ကျောင်း အားကစားနှင့်ကာယပညာသိပ္ပံ (မန္တလေး)သည် ဒုတိယမြောက်ဖွင့်လှစ်ခဲ့သောကျောင်းဖြစ်ကာ ၂၀၀၂ခုနှစ် ဇွန်လ ၁ရက်နေ့တွင် ဖွင့်လှစ်ခဲ့သည်။
ရန်ကုန်ကျောင်းနည်းတူ မြန်မာ့လက်ရွေးစင်အားကစားသမားများစွာ မွေးထုတ်ပေးထားသည်။
၂၀၁၃ခုနှစ်တွင် ကျောင်းအနီး၌ မန္တလာသီရိအားကစားပြိုင်ဝင်းကိုပါ ဖွင့်လှစ်နိုင်ခဲ့၍ အားကာသိပ္ပံ (မန္တလေး)အတွက် ပိုမိုအကျိုးရှိလာခဲ့သည်။
thumb|မန္တလာသီရိအားကစားကွင်းကို ​ကျောင်းအတွင်းမှ​တွေ့ရစဉ် အခြား မော်လမြိုင်နှင့် တောင်ကြီးမြို့များတွင် ၂၀၁၄ခုနှစ်၌လည်းကောင်း၊ လွိုင်ကော်မြို့တွင် ၂၀၁၅ခုနှစ်၌လည်းကောင်း၊ မုံရွာမြို့တွင် ၂၀၁၇ခုနှစ်၌လည်းကောင်း ဖွင့်လှစ်ခဲ့ပြီး ဟားခါးနှင့် စစ်တွေမြို့များတွင် ၂၀၂၃ခုနှစ်၌ ဖွင့်လှစ်မည်ဖြစ်သည်။
thumb|လွိုင်​ကော်​ကျောင်း ကိုးကား ကဏ္ဍ:မြန်မာနိုင်ငံရှိ အားကစား။
လူငယ်ရေးရာဦးစီးဌာန ()သည် အားကစားနှင့် လူငယ်ရေးရာဝန်ကြီးဌာနလက်အောက်ရှိ ဦးစီးဌာနတစ်ခုဖြစ်သည်။
သမိုင်းကြောင်း လူငယ်ရေးရာဦးစီးဌာနတည်ထောင်နိုင်ရန် ပထမအကြိမ်ပြည်ထောင်စုလွှတ်တော်သက်တမ်း ၂၀၁၃ခုနှစ်ကပင် တည်ထောင်ရေးစီမံချက်မူကြမ်း ရေးဆွဲခဲ့သည်။
၂၀၁၆ခုနှစ် အစိုးရအသစ်တက်လာချိန်တွင် လူငယ်ရေးရာမူဝါဒများကို ချမှတ်နိုင်ရန် ကြိုးစားခဲ့ပြီး လူမှုဝန်ထမ်း၊ ကယ်ဆယ်ရေးနှင့် ပြန်လည်နေရာချထားရေး ဝန်ကြီးဌာနက အဓိကထားလုပ်ဆောင်ခဲ့သည်။
ထိုဝန်ကြီးဌာနရှိ လူမှုဝန်ထမ်းဦးစီးဌာနမှ ဦးဆောင်၍ အဆင့်ဆင့်သော လူငယ်ကော်မတီများ ဖွဲ့စည်းခဲ့သည်။
ထိုအတောအတွင်း လူငယ်ရေးရာများကို အစဉ်တစိုက်လုပ်ဆောင်မည့် လူငယ်ရေးရာဦးစီးဌာန သို့မဟုတ် ဝန်ကြီးဌာန ဖွဲ့စည်းပေးရန် တောင်းဆိုမှုများရှိခဲ့သည်။
၂၀၂၁ခုနှစ် ဩဂုတ်လတွင် အားကစားနှင့်လူငယ်ရေးရာဝန်ကြီးဌာနကို ပြင်ဆင်ဖွဲ့စည်းခဲ့ပြီး ၂၀၂၂ခုနှစ် ဖေဖော်ဝါရီလတွင် လူငယ်ရေးရာဦးစီးဌာနကို ဖွဲ့စည်းခွင့်ပြုခဲ့သည်။
ထို့နောက် လူမှုဝန်ထမ်းဦးစီးဌာနမှ အရာထမ်း၊ အမှုထမ်းများကို လွှဲပြောင်းပေးခဲ့သည်။
၂၀၂၂ခုနှစ် ဧပြီလ ၈ရက်နေ့တွင် ဝဏ္ဏသိဒ္ဓိအားကစားကွင်း၌ လူငယ်ရေးရာဦးစီးဌာနရုံးအား ဖွင့်လှစ်ခဲ့သည်။
ဝန်ကြီးဌာနမှ ဒုတိယအမြဲတမ်းအတွင်းဝန် ဦးကျော်ဆန်းက ခေတ္တညွှန်ကြားရေးမှူးချုပ်အဖြစ် တာဝန်ထမ်းဆောင်ခဲ့ပြီး ဇွန်လ (၂၄)ရက်နေ့မှစ၍ ဦးနေဝင်းမှ စတင်တာဝန်ထမ်းဆောင်ခဲ့သည်။
ဖွဲ့စည်းပုံ စီမံခန့်ခွဲရေးနှင့် ဘဏ္ဍာရေးဌာနခွဲ လူ့စွမ်းအားအရင်းအမြစ်လေ့ကျင့်ရေးနှင့် အသိပညာပေးဌာနခွဲ သတင်းပြန်ကြားရေးနှင့် နိုင်ငံတကာဆက်ဆံရေးဌာနခွဲ မသန်စွမ်းလူငယ်ရေးရာဌာနခွဲ တိုင်း/ပြည်နယ်ရုံးများ အကြီးအကဲများ ညွှန်ကြားရေးမှူးချုပ်များ ဦးကျော်ဆန်း (ဧပြီ - ဇွန် ၂၀၂၂) (ခေတ္တ) ဦးနေဝင်း (၂၄ ဇွန် ၂၀၂၂ - လက်ရှိ) ကိုးကား ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ။
(ရေသရက်ကင်း) (Limnophila aromatica) သည် အရှေ့တောင်အာရှတွင် သဘာဝအတိုင်း ပေါက်ရောက်လေ့ရှိသည့် ပန်းပွင့်သောအပင်မျိုးစိတ်တခုဖြစ်သည်။
ရေသွင်းထားသော စပါးခင်းများတွင် ကောင်းမွန်စွာ ကြီးထွားသည်။
ကိုးကား ပြင်ပလင့်ခ်များ Rice Paddy Herb (Limnophila aromatica [Lomk.] Merril) page from Gernot Katzer's Spice Pages ကဏ္ဍ:အာရှ ဟင်းသီးဟင်းရွက်ပင်များ။
Redirectကုလသမဂ္ဂ ဖွံ့ဖြိုးမှု အစီအစဉ်။
မြန်မာနိုင်ငံအသင်းသည် ၂၀၁၃ အရှေ့တောင်အာရှအားကစားပြိုင်ပွဲသို့ ဝင်ရောက်ယှဉ်ပြိုင်ခဲ့သည်။
ဤပွဲသည် (၂၇)ကြိမ်မြောက် ကျင်းပခြင်းဖြစ်ကာ ၂၀၁၃ခုနှစ် ဒီဇင်ဘာလ (၁၁)ရက်နေ့မှ (၂၂)ရက်နေ့အထိ မြန်မာနိုင်ငံ၊ နေပြည်တော်မြို့တွင် ကျင်းပခဲ့သည်။
အိမ်ရှင်နိုင်ငံဖြစ်သည်နှင့်အညီ အားကစားနည်းအားလုံးတွင် ပါဝင်ယှဉ်ပြိုင်ခဲ့ပြီး မြန်မာနိုင်ငံအသင်း၏ သမိုင်းတွင် ပြိုင်ပွဲဝင်အရေအတွက် အများဆုံး ဝင်ရောက်ယှဉ်ပြိုင်ခြင်းဖြစ်သည်။
ရွှေတံဆိပ် (၈၆)ခု၊ ငွေတံဆိပ် (၆၂)ခု၊ ကြေးတံဆိပ် (၈၅)ခု၊ စုစုပေါင်းဆုတံဆိပ် (၂၃၃)ခု ရရှိကာ နိုင်ငံအလိုက် ဒုတိယရရှိခဲ့သည်။
သို့ရာတွင် တားမြစ်ဆေးဆိုင်ရာများကြောင့် နောက်ပိုင်းတွင် ဆုတံဆိပ်များ ပြန်လည်ရုပ်သိမ်းခံရမှုများ ရှိခဲ့သည်။
ညန်ပင် (Quercus serrata) (jolcham oak) (, )Makino Tomitaro. 2016. Makino Nihon Shokubutsu Zuroku. Student edition. Tokyo: Hokuryukan. သည် အရှေ့အာရှ သစ်ပင်မျိုးစိတ်တခုဖြစ်ပြီး Fagaceae မျိုးရင်းဝင်ဖြစ်သည်။
ညန်ပင်သည် တရုတ်၊ ထိုင်ဝမ်၊ ဂျပန်နိုင်ငံ၊ ကိုရီးယားနိုင်ငံတို့တွင် သဘာဝအတိုင်း ပေါက်ရောက်သည်။
International Oak Society - Report from the Oak ICRA checklist (Quercus serrata) ကိုးကား Category:တရုတ်နိုင်ငံတွင် တွေ့ရှိရသော သစ်ပင်များ Category:ဂျပန်နိုင်ငံတွင် တွေ့ရှိရသော သစ်ပင်များ Category:ကိုရီးယားနိုင်ငံတွင် တွေ့ရှိရသော သစ်ပင်များ Category:မြန်မာနိုင်ငံတွင် တွေ့ရှိရသော သစ်ပင်များ။
ဧက သည် အတိုင်းအတာ ယူနစ်တခုဖြစ်ပြီး ကုန်းမြေကို တိုင်းတာရာတွင် အသုံးပြုသည်။
ယင်းသည် ၄၈၄၀ စတုရန်းကိုက်၊ ၄၃၅၆၀ စတုရန်းပေနှင့် ညီမျှသည်။
ဧကသည် စတုရန်းမီတာ ၄၀၄၆.၈၅၆၄၂၂၄ နှင့် အတိအကျ ညီမျှနိုင်သည်။
သင်္ကေတ ac ဟု တခါတရံ သုံးနှုန်းသည်။
စတုရန်းမိုင် (အတိုကောက် sq mi တခါတရံ mi2)Rowlett, Russ (September 1, 2004). "S", How Many? A Dictionary of Units of Measurement . University of North Carolina at Chapel Hill. Retrieved February 22, 2012. သည် ဧရိယာကို တိုင်းတာသော အတိုင်းအတာ ယူနစ်ဖြစ်သည်။
၁ စတုရန်းမိုင်သည် ဧရိယာတခုဖြစ်ပြီး အလျား ၁ မိုင်ပတ်လည်ရှိ စတုရန်း ဧရိယာနှင့် ညီမျှသည်။
ညီမျှသည့်အတိုင်းအတာများ ၁ စတုရန်းမိုင်သည်- 4,014,489,600 စတုရန်းလက်မ ၁ စတုရန်းမိုင်သည်- ကိုးကား Formula Conversion, Square miles to numerous area units with algebraic steps and unit cancellation shown Category:ဧရိယာ၏ ယူနစ်များ။
Map of the Arctic, with the Arctic Circle in blue and the 10°C July mean isotherm in red အာတိတ်စက်ဝိုင်း သည် ဝင်ရိုးစွန်းစက်ဝိုင်း ၂ ခုမှ တခုအပါဝင်ဖြစ်ပြီး ကမ္ဘာမြေပုံ၏ မြောက်ဘက်ပိုင်းအကျဆုံး နယ်မြေဖြစ်သည်။
တောင်ဘက်ခြမ်းတွင် အန္တာတိတ်စက်ဝိုင်း တည်ရှိသည်။
အာတိတ်စက်ဝိုင်း၌ December solstice တွင် တနှစ်တာ၏ နေ့တာအတိုဆုံးဖြစ်ပြီး နေသည် တနေ့ခင်းလုံး မထွက်လာပေ။
June solstice တွင် နေ့တာအရှည်ဆုံးဖြစ်ပြီး နေသည် တနေ့တာလုံး မဝင်တော့ပေ။
ယင်းကဲ့သို့သော ဖြစ်ရပ်များကို ဝင်ရိုးစွန်းည (polar night) ဟူ၍လည်းကောင်း၊ သန်းခေါင်းယံ နေ (midnight sun) ဟူ၍လည်းကောင်း အသီးသီးခေါ်ဆိုကြသည်။
အာတိတ်စက်ဝိုင်း၏ တည်နေရာသည် ပုံသေမဟုတ်ဘဲ လက်ရှိတွင် အီကွေတာ၏ မြောက်ဘက် 66°33′49.2″ တွင် ရောက်ရှိနေသည်။
ယင်း၏ လတ္တီကျုသည် ကမ္ဘာ၏ မိမိဝင်ရိုးပေါ်တွင် တိမ်းစောင်းမှုပေါ်၌ မူတည်သည်။
ယင်းတိမ်းစောင်းမှုသည်လည်း လကမ္ဘာ၏ ပတ်လမ်းမှ ဒီရေအားကြောင့် နှစ်ပေါင်း ၄၁၀၀၀ ကြာလျင် ၂ ဒီဂရီအထက် အပြောင်းအလဲဖြစ်ပေါ်ခြင်းနှင့် ဆက်စပ်လျက်ရှိသည်။
ရလဒ်အနည်ဖြင့် အာတိတ်စက်ဝိုင်းသည် တနှစ်လျင် နှုန်းဖြင့် မြောက်ဘက်သို့ ရွေ့လျားလျက်ရှိသည်။
အမ်ကျုဘ် () သည် ဗွီဒီယိုဖိုင်များကို အင်တာနက်ပေါ်သို့ လွှင့်တင်ရသော ဝက်ဘ်ဆိုဒ်တစ်ခုဖြစ်ပြီး အခမဲ့ကြည့်ရှုနိုင်သည်။
ယူကျု(ဘ်)ဝက်ဘ်ဆိုဒ်နည်းတူ အမ်ကျုပေါ်တွင် နည်းပညာဆိုင်ရာများ၊ ဒေသန္တရဗဟုသုတများ၊ သီချင်း၊ ရုပ်ရှင်များကို လွှင့်တင်ပြီး နိုင်ငံသူနိုင်ငံသားများအား ဗဟုသုတများစွာကို ပေးနိုင်ရန်နှင့် ဝါဒဖြန့်နိုင်ရန် လုပ်ဆောင်နေသော ဝက်ဘ်ဆိုဒ်တစ်ခုဖြစ်သည်။
အမ်ကျုဘ်ကို ပြန်ကြားရေးဝန်ကြီးဌာနမှ ပိုင်ဆိုင်ထားသည်။
သမိုင်း ၂၀၂၁ မြန်မာနိုင်ငံစစ်အာဏာသိမ်းခံရခြင်းဖြစ်စဉ် အပြီးတွင် အစိုးရပိုင်မီဒီယာဖြစ်သော မြန်မာ့အသံနှင့်ရုပ်မြင်သံကြားနှင့် တပ်မတော်ပိုင် မြဝတီရုပ်မြင်သံကြားတို့၏ ယူကျုဘ်ချန်နယ်များကို ဂူဂယ်မှ ပိတ်ပင်ခဲ့သည်။
https://burmese.voanews.com/a/youtube-removes-five-myanmar-tv-channels/5803252.html ပြန်ကြားရေးဝန်ကြီးဌာနအနေဖြင့် ဖေ့စ်ဘွတ်ခ်၊ ယူကျု(ဘ်)စအရှိသော ဆိုရှယ်မီဒီယာများပေါ်တွင် သတင်းများကို ကန့်သတ်ခြင်း၊ ဖြုတ်ချခြင်း များ ကြုံတွေ့နေရသည့်အတွက် ယူကျု(ဘ်)ကဲ့သို့ အသုံးပြုနိုင်သော Mtube Live Streaming Platform တစ်ခုကို တီထွင်ဆောင်ရွက်နေခြင်းဖြစ်သည်။
https://myawady.net.mm/node/29914 အမ်ကျုဘ်ကို United Info-Sec ကုမ္ပဏီမှ နည်းပညာကဏ္ဍကို ဦးဆောင်ရေးဆွဲနေခြင်းဖြစ်သည်။
https://www.rfa.org/burmese/news/military-is-trying-to-replace-youtube-with-mtube-09022022042104.html ကိုးကား ကဏ္ဍ:မြန်မာ ဝဘ်ဆိုဒ်များ။
အန္တာတိတ်ဒေသ မြေပုံ အန္တာတိတ်စက်ဝိုင်းသည် ကမ္ဘာ့မြေပုံ၌ တောင်ဘက်အကျဆုံးသောနယ်မြေများ၏ တခုဖြစ်သည်။
ဤဒေသတွင် နေသည် မိုးကုတ်စက်ဝိုင်း၏ အလယ်တည့်တည့်၌ (အနည်းဆုံး တနှစ်လျင် ၁ ရက်)၂၄ နာရီလုံး တည်ရှိသည်။
ထို့ကြောင့် နေကို ညသန်းခေါင်ယံတွင်လည်း မြင်ရသည်။
ဤကဲ့သို့သောဖြစ်ရပ်သည်သည် အာတိတ်စက်ဝိုင်းတွင်လည်း ဖြစ်ပေါ်သည်။
အန္တာတိတ်စက်ဝိုင်း၏ တည်နေရာသည် ပုံသေမဟုတ်ဘဲ လက်ရှိတွင် အီကွေတာ၏ တောင်ဘက် 66°33′49.2″ တွင် ရောက်ရှိနေသည်။
ရလဒ်အနည်ဖြင့် အာတိတ်စက်ဝိုင်းသည် တနှစ်လျင် နှုန်းဖြင့် တောင်ဘက်သို့ ရွေ့လျားလျက်ရှိသည်။
ဒေလီယာ () ( (သို့)) သည် မက္ကဆီကို နှင့် အမေရိကတိုက် အလယ်ပိုင်းဒေသများ၌ ပေါက်ရောက်သည့် နှစ်ရှည်ပင်များဖြစ်သော Asteraceae ဟုခေါ်သည့် ချုံနွယ်ပိတ်ပေါင်းအပင် မျိုးနွယ်ဝင်ဖြစ်ပြီး ၎င်း၏အခြားမျိုးနွယ်ဝင်များမှာ နေကြာ၊ ဒေစီ၊ ဂန္ဓာမာနှင့် ဇင်းနီးယား တို့ပါဝင်သည်။
ဒေလီယာ မျိုးစိတ်ပေါင်း (၄၂)မျိုးရှိပြီး ဥယျာဉ်အပင်များအဖြစ် စိုက်ပျိုးလေ့ရှိသည်။
ပန်းပွင့်ပုံစံများသည် ကွဲပြားပြီး ပင်စည်တစ်ခုလျှင် ဦးခေါင်းတစ်ခုပါဝင်ပြီး အရွယ်အစားမှာ လောက်အထိ သေးငယ်နိုင်သည်။
၎င်းတို့တွင် homologous ခရိုမိုဆုမ်း ရှစ်စုံရှိသော်လည်း အပင်အများစုတွင် နှစ်ခုသာရှိသည်။
ပင်စည်များတွင် အမြင့် မှ ထိ အရွက်များရှိလေ့ရှိသည်။
မျိုးစိတ်အများစုမှာ ရနံ့ရှိသော ပန်းပွင့်များကို ထုတ်လုပ်နိုင်စွမ်းမရှိကြပေ။
ဝတ်မှုန်ကူးသော အင်းဆက်ပိုးမွှားများကို ရနံ့မှတဆင့် မဆွဲဆောင်နိုင်သော အပင်အများစုကဲ့သို့ပင် ပန်းပွင့်များတွင် အပြာရောင်မှလွဲ၍ အရောင်အများစုကို တောက်ပသောအရောင်ဖြင့် ဖွဲ့စည်းခြယ်သထားသည်။
၁၉၆၃ ခုနှစ်တွင် ဒေလီယာကို မက္ကဆီကိုနိုင်ငံ၏ အမျိုးသားအထိမ်းအမှတ် သင်္ကေတပန်း အဖြစ် သတ်မှတ်ခဲ့သည်။
ပြခန်း ကိုးကား Databases Global Compositae စစ်ဆေးမှုစာရင်း ကဏ္ဍ:မက္ကဆီကိုနိုင်ငံ၏ အမျိုးသားသင်္ကေတများ ကဏ္ဍ:ပန်းပွင့်သော အပင်များ ကဏ္ဍ:အပင် မျိုးစုများ။
ရီရှီ ဆူးနက်ခ် () သည် ယူနိုက်တက်ကင်းဒမ်းနိုင်ငံ၏ ဝန်ကြီးချုပ်ဖြစ်ခဲ့သည်။
ထို့အပြင် ကွန်ဆာဗေးတစ်ပါတီ၏ ခေါင်းဆောင်လည်း တာဝန်ယူခဲ့သည်။
ဝန်ကြီးချုပ် လစ်ဇ်ထရပ်စ် နုတ်ထွက်ပြီးနောက် ဝန်ကြီးချုပ်ဖြစ်လာသူဖြစ်သည်။
တတိယမြောက်ချားဘုရင် ပထမဆုံးခန့်အပ်ခဲ့သည့် ဝန်ကြီးချုပ်လည်းဖြစ်ကာ ဗြိတိန်ဝန်ကြီးချုပ်သမိုင်းတွင် ပထမဆုံးသော အာရှနွယ်ဖွားနှင့် ဟိန္ဒူဘာသာဝင်လည်းဖြစ်သည်။
ရီရှီဆူးနက်ခ်၏မိဘများသည် အရှေ့အာဖရိကဘက်မှ ဗြိတိန်သို့ ရွှေ့ပြောင်းလာခဲ့သော အိန္ဒိယနွယ်ဖွားများဖြစ်ကာ ၎င်းအား ဆောက်သမ်တန်မြို့တွင် ဖွားမြင်ခဲ့သည်။
ရီရှီ ဆူးနက်ခ်၏ ဇနီးမှာ အိန္ဒိယနိုင်ငံ ဘီလျံနာသူဌေးကြီးတစ်ဦး၏ သမီးဖြစ်သည်။
အမှုန် (ဝဲ) နှင့် ဆန့်ကျင်ဘက်အမှုန် (ယာ) တို့၏ လျှပ်စစ်ဓာတ်ဆောင်အား သရုပ်ပြထားပုံ။
ထိပ်မှအောက်ခြေသို့- အီလက်ထရွန်/ပိုစီထရွန်၊ ပရိုတွန်/ဆန့်ကျင်ဘက်ပရိုတွန်၊ နယူထရွန်/ဆန့်ကျင်ဘက်နယူထရွန် အမှုန်ရူပဗေဒတွင် အမှုန်အမျိုးအစားတိုင်းသည် တူညီသော ဒြပ်ထုနှင့် ဆန့်ကျင်ဘက်ဓာတ်ဆောင်သော ဆန့်ကျင်ဘက်အမှုန်နှင့် ဆက်နွယ်လျက်ရှိသည်။
ဥပမာ အီလက်ထရွန်၏ ဆန့်ကျင်ဘက်အမှုန်မှာ ပိုစီထရွန်ဖြစ်သည်။
ယင်းအား ဆန့်ကျင်ဘက်အီလက်ထရွန်ဟူ၍ ခေါ်ဆိုနိုင်သည်။
အီလက်ထရွန်သည် လျှပ်စစ်အမဓာတ်ဆောင်ပြီး ပိုစီထရွန်သည် လျှပ်စစ်အဖိုဓာတ်ဆောင်ပြီး ရေဒီယိုသတ္တိကြွပြိုကွဲမှုအမျိုးအစားအချို့တွင် သဘာဝအတိုင်း ထုတ်လွှတ်သည်။
ထိုနည်းအတိုင်းပင် ပိုစီထရွန်၏ ဆန့်ကျင်ဘက်အမှုန်မှာ အီလက်ထရွန်ဖြစ်သည်။
ဤရေတံခွန်များစာရင်းသည် ၁၉၉၀ ခုနှစ်၌ ဂျပန်နိုင်ငံသဘာဝပတ်ဝန်းကျင်ဝန်ကြီးဌာနက ပြုစုထားသည် ဂျပန်နိုင်ငံ၏ ရေတံခွန် ၁၀၀ (日本の滝百選, Nihon no taki hyakusen) ဖြစ်သည်။
သမိုင်းကြောင်း ဂျပန်နိုင်ငံအစိုးရက ဂျပန်နိုင်ငံ၌ နာမည်ကြီးသည့် ရေတံခွန် ၅၁၇ ခု ရှိသည်ဟု ဖော်ပြခဲ့သည်။
ထိုရေတံခွန်များထဲမှ ရေတံခွန်များစွာတို့သည် ဝေးကွာသည့် တောင်တန်းများ ရှိရာတွင် တည်ရှိသည်။
များမကြာမီကာလများအတွင်း တောင်တက်ခြင်းနှင့် ခရီးသွားခြင်း လုပ်ငန်းများ တိုးတက်လာသဖြင့် ခရီးသွားများလည်း တိုးပွားလာခဲ့သည်။
စာရင်း + One Hundred Waterfalls of Japan # Name Location Prefecture City, town or village 1 Hokkaidō Higashikawa 2 Shiraoi 3 Shimamaki 4 Kamikawa 5 Minami-ku, Sapporo 6 Shari 7 Aomori Prefecture Ajigasawa 8 Towada 9 Iwate Prefecture Hachimantai 10 Miyagi Prefecture Taihaku-ku, Sendai 11 Zao 12 Akita Prefecture Kosaka 13 Kazuno 14 Yurihonjō 15 Kitaakita 16 Yamagata Prefecture Yonezawa 17 Tozawa 18 Tsuruoka 19 Fukushima Prefecture Sukagawa 20 Hinoemata 21 Kōriyama 22 Ibaraki Prefecture Daigo 23 Tochigi Prefecture Nikko 24 Nikko 25 Gunma Prefecture Namata 26 Kusatsu 27 Shibukawa 28 Saitama Prefecture Ogano 29 Tokyo Hinohara 30 Kanagawa Prefecture Sagamihara 31 Yamakita 32 Yamanashi Prefecture Yamanashi 33 Hokuto 34 Kōfu 35 Niigata Prefecture Murakami 36 Myōkō 37 Myōkō 38 Toyama Prefecture Tateyama 39 Ishikawa Prefecture Hakusan 40 Fukui Prefecture Ikeda 41 Nagano Prefecture Suzaka 42 Matsumoto 43 Nagiso 44 Gifu Prefecture Gero 45 Takayama 46 Yōrō 47 Gujō 48 Shizuoka Prefecture Aoi-ku, Shizuoka 49 Itō 50 ＋ Fujinomiya 51 Aichi Prefecture Shinshiro 52 Mie Prefecture Kumano 53 Nabari 54 Ōdai 55 Shiga Prefecture Takashima 56 Kyoto Prefecture Miyazu 57 Osaka Prefecture Minoh 58 Hyōgo Prefecture Hyōgo 59 Kami 60 Yabu 61 Kobe 62 Nara Prefecture Tenkawa 63 Shimokitayama 64 Totsukawa 65 Kamikitayama 66 Wakayama Prefecture Nachikatsuura 67 Shingū 68 Shirahama 69 Tottori Prefecture Tōhaku 70 Tottori 71 Shimane Prefecture Okinoshima 72 Unnan 73 Okayama Prefecture Maniwa 74 Hiroshima Prefecture Miyoshi 75 Yamaguchi Prefecture Iwakuni 76 Tokushima Prefecture Naka 77 Kaiyō 78 Kamiyama 79 Ehime Prefecture Uwajima 80 Kumakōgen 81 Kōchi Prefecture Ōtoyo 82 Kami 83 Ochi 84 Saga Prefecture Karatsu 85 Karatsu 86 Kumamoto Prefecture Kikuchi 87 Yatsushiro 88 Minamiaso 89 Hitoyoshi 90 Ōita Prefecture Usa 91 Bungo-ōno 92 Kokonoe 93 Kusu 94 Miyazaki Prefecture Miyakonojō 95 Tsuno 96 Nobeoka 97 Takachiho 98 Kagoshima Prefecture Kajiki 99 Yakushima 100 Okinawa Prefecture Taketomi ရုပ်ပုံများ ပြင်ပလင့်များ Must Love Japan The Best 100 Waterfalls of Japan ကိုးကား ကဏ္ဍ:ဂျပန်နိုင်ငံရှိ ရေတံခွန်များ။
ဘီဗာရှဉ့်ဝံ (ခေါ်) ဘီဗာဖျံ () များသည် ကြီးမားသည့် တပိုင်းတစ ရေနေ ကိုက်ဖြတ်သတ္တဝါတစ်မျိုးဖြစ်ပြီး မြောက်ကမ္ဘာခြမ်းရှိ သမပိုင်းဒေသများ၏ ဒေသရင်းမျိုးစိတ်များဖြစ်သည်။
ဘီဗာရှဉ့်ဝံ မျိုးစု၏ အမည်အား ပါဏဗေဒအလိုအရ “ကက်စတာ (Castor)” ဟုခေါ်ဆိုသည်။
မြောက်အမေရိက ဘီဗာ (C. canadensis) နှင့် ယူရေးရှန်း ဘီဗာ (C. fiber ) ဟူ၍ ရှင်သန်တည်ရှိဆဲ မျိုးစိတ်နှစ်ခုရှိသည်။
ဘီဗာရှဉ့်ဝံများသည် ကပီဘာရာ ကြွက်ကြီးပြီးလျှင် ဒုတိယအကြီးဆုံးသော ရှင်သန်တည်ရှိဆဲ ကိုက်ဖြတ် သတ္တဝါမျိုးစိတ်လည်းဖြစ်သည်။
၎င်းတို့တွင် ကြီးမားသော ဦးခေါင်း၊ ရှည်လျားသော အမြှေးများ၊ အညိုရောင် (သို့) မီးခိုးရောင် အမွေးများ၊ လက်နှင့်တူသော ရှေ့ခြေများ၊ နောက်ခြေဖဝါးများနှင့် ပြားချပ်သော အမြီးများရှိကြသည်။
ယူရေးရှန်း ဘီဗာများတွင် ပိုမိုရှည်လျားသော ဦးခေါင်းခွံပါရှိပြီး ပိုမိုရှည်လျားသော တြိဂံပုံ နှာခေါင်းရိုး၊ အရောင်ဖျော့သော အမွေးနှင့် ပိုသွယ်လျသော အမြီးပါရှိသည်။
ဤတိရစ္ဆာန်များကို မြစ်များ၊ ချောင်းများ၊ ကန်များနှင့် ကန်များကဲ့သို့သော ရေချိုရှိသော ဂေဟရပ်ဝန်းများတွင် တွေ့ရှိနိုင်သည်။
ဘီဗာရှဉ့်ဝံများသည် အပင်အခေါက်များ၊ ရေနေအပင်များ၊ မြက်များနှင့် အစေ့များကို စားသုံးကြသည်။
ကိုးကား ကဏ္ဍ:ကိုက်ဖြတ် သတ္တဝါများ ကဏ္ဍ:နို့တိုက်သတ္တဝါ မျိုးစုများ။